**Kúpna zmluva**

uzavretá podľa § 409 a nasl. zákona č. 513/1991 Z. z. v znení neskorších predpisov

(ďalej len „Obchodný zákonník“)

a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Článok I**

**Zmluvné strany**

1. **Kupujúci: Univerzita Komenského v Bratislave**

Sídlo: Šafárikovo nám. 6, 814 99 Bratislava

Korešpondenčná adresa: Šafárikovo nám. 6, P. O. Box 440, 814 99 Bratislava 1

Štatutárny orgán: prof. JUDr. Marek Števček, DrSc., rektor

Osoba oprávnená na podpis zmluvy: Ing. Ingrid Kútna Želonková, PhD., kvestorka

IČO: 00 397 865

DIČ: 2020845332

IČ DPH: SK2020845332

**Súčasť UK zodpovedná**

**za plnenie zmluvy:** Univerzita Komenského v Bratislave

**Jesseniova lekárska fakulta v Martine**

Sídlo: Malá Hora 10701/4A, 036 01 Martin

Zastúpená: prof. MUDr. Andrea Čalkovská, DrSc., dekanka

Osoba oprávnená konať vo veciach realizácie zmluvy:

RNDr. Marek Samec, PhD.

tel.: +421 432633465,

e-mail: [marek.samec@uniba.sk](mailto:marek.samec@uniba.sk)

Bankové spojenie: Štátna pokladnica

IBAN: SK43 8180 0000 0070 0063 4128

(ďalej len „kupujúci“)

2. **Predávajúci: .....................................**

Sídlo: .........................................

Zastúpený: .........................................

IČO: .........................................

DIČ: .........................................

IČ DPH: .........................................

Osoby oprávnené konať:

- vo veciach zmluvy: .........................................

- vo veciach realizácie zmluvy: .........................................

Tel.: .........................................

e-mail: .........................................

Bankové spojenie: .........................................

IBAN: .........................................

Zapísaný v Obch. registri: .........................................

(ďalej len „predávajúci“)

(ďalej spolu aj ako „zmluvné strany“, jednotlivo „zmluvná strana“)

**Článok II**

**Úvodné ustanovenia**

1. Podkladom pre uzavretie tejto zmluvy je výsledok verejného obstarávania zákazky:**„****Chemikálie a spotrebný materiál – R2 R4 2025 Q2“ *pre časť 1***uskutočnenéhov rámci dynamického nákupného systému podľa § 58-61 zákona o verejnom obstarávaní s názvom „Chemikálie a spotrebný materiál pre Univerzitu Komenského v Bratislave - 2021“.
2. Touto zmluvou sa stanovuje právny režim kúpy a predaja chemikálií a spotrebného materiálu pre potreby projektu na výskumné účely pre Univerzitu Komenského v Bratislave, Jesseniovu lekársku fakultu v Martine, podľa podrobnej špecifikácie uvedenej v Prílohe č. 1.

**Článok III**

**Predmet plnenia zmluvy**

1. Predmetom tejto zmluvy je dodanie tovaru predávajúcim uvedeného v Prílohe č. 1, ktorá je neoddeliteľnou súčasťou zmluvy a záväzok kupujúceho prevziať tovar a zaplatiť za neho predávajúcemu dohodnutú cenu podľa podmienok dohodnutých v tejto zmluve.

**Článok IV**

**Cena predmetu plnenia zmluvy**

1. Cena za predmet plnenia zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách v znení neskorších predpisov. Cena je v súlade s § 2 citovaného zákona o cenách, založená na cene obchodného alebo sprostredkovateľského výkonu, ekonomicky oprávnených nákladoch a primeranom zisku.
2. Zmluvná cena pokrýva všetky ekonomicky oprávnené náklady predávajúceho vynaložené v súvislosti s dodávkou predmetu plnenia zmluvy aj súvisiace služby podľa špecifikácie uvedenej v Prílohe č. 1. V cene sú zahrnuté náklady spojené s výmenou reklamovaného tovaru.
3. Ceny uvedené v Prílohe č. 1 tejto zmluvy sú ceny pevné a nemenné počas celej doby platnosti tejto zmluvy. Predávajúci nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny predmetu zmluvy.
4. Kupujúci zaplatí predávajúcemu cenu za predmet zmluvy v súlade s Prílohou č. 1, ktorá tvorí neoddeliteľnú súčasť tejto zmluvy, celkom:

Cena bez DPH: ........................... Eur *( bude doplnené pred podpisom zmluvy)*

Daň z pridanej hodnoty bude vysporiadaná podľa platných právnych predpisov Európskej únie.

**Článok V**

**Miesto dodania a vyloženia tovaru a lehota dodania tovaru, subdodávatelia**

1. Miestom dodania tovaru je:

Univerzita Komenského v Bratislave

Jesseniova lekárska fakulta v Martine

Ústav lekárskej biológie

Malá hora 4, 036 01 Martin

1. Predávajúci sa zaväzuje dodať celý predmet zmluvy špecifikovaný v Prílohe č. 1 v súlade s článkom III tejto zmluvy najneskôr do 4 týždňov odo dňa nadobudnutia účinnosti zmluvy**.**
2. Predávajúci je povinný doručiť predmet zmluvy tak, aby počas jeho prepravy nemohla byť narušená jeho kvalita a vlastnosti, ako aj jeho obal v súlade s príslušnými legislatívnymi predpismi.
3. Tovar bude dodaný spolu s dodacím listom, ktorý bude podkladom k faktúre.
4. Kupujúci je pri prevzatí predmetu tejto zmluvy povinný prekontrolovať jeho úplnosť, kompletnosť, balenie a svojím podpisom na dodacom liste túto skutočnosť potvrdiť.

1. Kupujúci je oprávnený odmietnuť dodávku v prípade, ak táto bola dodaná po lehote na dodanie, má viditeľné vady, nebolo dodržané zmluvne dohodnuté množstvo. V takomto prípade sa bude postupovať, akoby ani nebola dodaná.
2. Predmet zmluvy sa považuje za dodaný po podpísaní dodacieho listu, kde bude uvedené množstvo, druh, cena, dátum a bude podpísaný zodpovednými osobami kupujúceho a predávajúceho.
3. Ak predávajúci pri plnení zmluvy využije kapacity subdodávateľa/ľov, ktorí sú známi, uvedie podiel plnenia zo zmluvy, ktorý má v úmysle zabezpečiť subdodávateľom na vlastné riziko a zodpovednosť, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| Obchodné meno subdodávateľa | Adresa sídla subdodávateľa | IČO | Podiel plnenia v % | Meno a priezvisko osoby oprávnenej konať za subdodávateľa, adresa pobytu, dátum narodenia, funkcia |
| \* |  |  |  |  |

\*(pozn. vyplní len úspešný uchádzač pred podpisom zmluvy, doplní počet riadkov podľa potreby)

1. Pravidlá pre zmenu subdodávateľov a povinnosť predávajúceho oznámiť zmenu subdodávateľa: Predávajúci je povinný kupujúcemu predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má predávajúci v úmysle zadať subdodávateľovi, meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ' musí spĺňať príslušné podmienky stanovené zákonom o verejnom obstarávaní.
2. Zmena subdodávateľa podlieha písomnému( aj mailovému) schváleniu kupujúcim.
3. V prípade porušenia tejto povinnosti je predávajúci povinný zaplatiť kupujúcemu zmluvnú pokutu vo výške 100,- Eur za každý prípad a kupujúci to zároveň považuje za podstatné porušenie zmluvy a je súčasne oprávnený odstúpiť od zmluvy.

**Článok VI**

**Platobné podmienky**

1. Kupujúci sa zaväzuje za riadne a včas dodaný tovar podľa Prílohy č. 1 tejto zmluvy zaplatiť predávajúcemu kúpnu cenu podľa článku IV., na základe faktúry vystavenej predávajúcim po dodaní tovaru podľa článku III. a V. tejto zmluvy. Kupujúci neposkytne predávajúcemu preddavok na zrealizovanie predmetu plnenia zmluvy.
2. Faktúra bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Neoddeliteľnou súčasťou faktúry bude originál dodacieho listu.
3. Lehota splatnosti faktúry je 60 dní odo dňa prevzatia a odsúhlasenia faktúry kupujúcim. Ak predložená faktúra nebude spĺňať náležitosti podľa tohto článku alebo nebude vystavená v súlade so zmluvou, kupujúci ju vráti v lehote splatnosti predávajúcemu na dopracovanie. Opravená faktúra je splatná do 60 dní odo dňa jej prevzatia a odsúhlasenia kupujúcim. Faktúry budú uhrádzané výhradne prevodným príkazom.

**Článok VII**

**Záruka na tovary**

1. Predávajúci poskytuje na tovar záruku na dobu minimálne 12 mesiacov, resp. v prípade, ak výrobca poskytuje dlhšiu záruku, tak platí táto dlhšia záruka.

Predávajúci sa zaväzuje, že dodávaný tovar, ktorého použiteľnosť je obmedzená dátumom exspirácie, bude ku dňu dodania mať minimálnu zostatkovú dobu použiteľnosti najmenej 12 (dvanásť) mesiacov

1. Predávajúci zodpovedá za to, že tovar bude riadne dodaný v súlade s touto zmluvou, bude mať vlastnosti dohodnuté v tejto zmluve, bude v súlade s právnymi predpismi a bude spĺňať všetky náležitosti stanovené platnou legislatívou.
2. Predávajúci zodpovedá za kvalitu dodávaných tovarov, vrátane skrytých vád tovaru, vrátane skrytých vád tovaru počas celého trvania záručnej doby.
3. Záručná doba začína plynúť dňom prevzatia predmetu zmluvy, teda dňom podpísania dodacieho listu o odovzdaní a prevzatí predmetu zmluvy.
4. Zjavné vady predmetu zmluvy je kupujúci povinný reklamovať pri preberaní jednotlivých kusov tovaru. Kupujúci je oprávnený odmietnuť prevzatie zjavne poškodeného tovaru. Dôvody odmietnutia musia byť uvedené v zápise o neprevzatí dodaného tovaru.
5. Kupujúci má právo v prípade zistenia akýchkoľvek vád dodaného tovaru na:

a) výmenu vadného tovaru za tovar nový, bezchybný, najneskôr do 30 dní od okamihu uplatnenia zodpovednosti za vady,

b) odstúpenie od zmluvy v prípade nesplnenia povinnosti predávajúceho vymeniť vadný tovar za bezchybný v stanovenej lehote alebo v prípade, ak kupujúci požadoval v rámci jedného kalendárneho mesiaca reklamáciu viac ako trikrát.

1. Kupujúci je povinný reklamovať vady dodaného tovaru písomne (napr. e-mailom). Náklady súvisiace s reklamovaným tovarom znáša predávajúci v plnom rozsahu.
2. Kupujúci bude akceptovať iba faktúru za dodávku bezchybného predmetu zmluvy, t. j. v súlade s dodacím listom.

**Článok VIII**

**Zmluvné pokuty a úroky z omeškania**

1. V prípade omeškania predávajúceho s plnením predmetu tejto zmluvy, teda s dodaním tovaru v lehote uvedenej v článku V. ods. 2. si kupujúci môže uplatniť voči predávajúcemu zmluvnú pokutu vo výške 1 % z celkovej zmluvnej ceny bez DPH za každý deň omeškania. Týmto však nie je dotknutý nárok na náhradu škody.
2. Ak nebude vykonaná úhrada predávajúcemu v zmysle platobných podmienok tejto kúpnej zmluvy, môže si predávajúci uplatniť za každý deň omeškania úrok z omeškania v zákonnej výške z hodnoty neuhradenej faktúry.
3. Pri odstúpení od zmluvy podľa článku IX. je druhá zmluvná strana oprávnená vymáhať preukázateľne vynaložené náklady.
4. V prípade, že predávajúci bude v omeškaní s dodaním reklamovaného tovaru v lehote uvedenej v čl. VII. bod 6, písm. a) kupujúci si môže uplatniť zmluvnú pokutu vo výške 0,1 % za každý začatý deň omeškania z ceny nedodaného tovaru, a to až do doby dodania tovaru. Týmto však nie je dotknutý nárok na náhradu škody.
5. Ak predávajúci nedodrží jednotkové ceny uvedené v Prílohe č. 1 tejto zmluvy, kupujúci je oprávnený si uplatniť zmluvnú pokutu vo výške 50 € za každú jednu nesprávne vyfakturovanú položku.
6. V prípade, že predávajúci nedodrží vlastnosti tovaru uvedené v Prílohe č. 1 zmluvy alebo nedodrží niektorú z požiadaviek na tovar, je kupujúci oprávnený uplatniť zmluvnú pokutu vo výške 0,1 % z hodnoty vadného plnenia za každé jedno porušenie.
7. V prípade, ak zmluvná strana poruší zmluvu podstatným spôsobom podľa čl. IX. bod 3, je zmluvná strana, okrem odstúpenia od zmluvy, oprávnená uplatniť si zmluvnú pokutu vo výške 5% z celkovej zmluvnej ceny bez DPH.
8. V prípade, ak zmluvná strana poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote určenej na nápravu, je druhá zmluvná strana, okrem odstúpenia od zmluvy, oprávnená uplatniť si pokutu vo výške 5% z celkovej zmluvnej ceny bez DPH.
9. Zmluvné pokuty sú splatné do 14 dní odo dňa doručenia výzvy na ich uhradenie. Kupujúci je však oprávnený aj započítať akúkoľvek svoju i nesplatnú pohľadávku, ktorú má voči predávajúcemu, s pohľadávkou, i nesplatnou, ktorá vznikne z tejto zmluvy predávajúcemu voči kupujúcemu. Zápočet pohľadávok môže kupujúci uplatniť pri úhrade faktúry predávajúceho.
10. Zaplatením zmluvnej pokuty nie je dotknutý nárok kupujúceho požadovať náhradu škody.

**Článok IX**

**Právo odstúpenia od zmluvy**

1. Zmluvu je možné ukončiť dohodou zmluvných strán k určitému dátumu alebo odstúpením od zmluvy.
2. Odstúpenie od zmluvy je možné:
3. pri podstatnom porušení zmluvy druhou zmluvnou stranou, alebo keď sa pre druhú zmluvnú stranu stalo splnenie podstatných zmluvných povinností úplne nemožným (vis maior), napr. v prípade poistnej udalosti, živelnej udalosti,
4. ak predávajúci poruší zmluvu iným ako podstatným spôsobom a takéto porušenie nenapraví ani v dodatočnej primeranej lehote na nápravu určenej kupujúcim.
5. Za podstatné porušenie zmluvy na účely odstúpenia od tejto zmluvy sa považuje najmä:
6. dodanie tovaru za iné ako jednotkové ceny uvedené v Prílohe č. 1 zmluvy,
7. ak predmet plnenia zmluvy bude fakturovaný v rozpore s dohodnutými podmienkami v zmluve alebo bude opakovane fakturovaný,
8. neschopnosť predávajúceho dodať predmet zmluvy za jednotkové ceny uvedené v Prílohe č. 1 zmluvy,
9. omeškanie predávajúceho s dodávkou tovaru o viac ako 15 dní,
10. omeškanie kupujúceho s úhradou faktúry o viac ako 30 dní,
11. predávajúci poskytne kupujúcemu predmet zmluvy takým spôsobom, ktorý je v rozpore s touto zmluvou,
12. nedodržanie povinnosti v čl. V bod 9 až 10,
13. ak predávajúci alebo kupujúci vstúpi do likvidácie, na jeho majetok bude vyhlásený konkurz, konkurzné konanie bolo zastavené pre nedostatok majetku, reštrukturalizácia, bude zahájené exekučné konanie.
14. pokiaľ predávajúci alebo subdodávateľ poruší niektorú z povinností podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa na neho bude takáto povinnosť vzťahovať.
15. Zmluva zaniká dňom doručenia písomného oznámenia o odstúpení od zmluvy druhej zmluvnej strane.
16. Odstúpením od zmluvy nie je dotknutý nárok na náhradu škody vzniknutej porušením zmluvy a nárok na zaplatenie zmluvnej pokuty.

**Článok X**

**Osobitné ustanovenia**

1. „Predávajúci berie na vedomie a podpisom tejto zmluvy potvrdzuje, že je plne oboznámený so skutočnosťou, že predmet tejto zmluvy je financovaný v rámci projektu z mechanizmu Plánu obnovy a odolnosti Slovenskej republiky, kód projektu:09I03-03-V04-00217 Hodnotenie protirakovinového účinku empagliflozínu ako SGLT2 inhibítora v paneli rôznych CRC bunkových línií.
2. Z dôvodu, že predmet kúpy bude financovaný z prostriedkov poskytnutých na základe Zmluvy o poskytnutí prostriedkov mechanizmu na podporu obnovy a odolnosti, bude predávajúci povinný strpieť výkon kontroly/auditu súvisiacich s dodávkou predmetu kúpy, a tiež bude povinný poskytnúť potrebnú súčinnosť kedykoľvek počas platnosti a účinnosti Zmluvy o poskytnutí prostriedkov mechanizmu na podporu obnovy a odolnosti a to oprávneným osobám v zmysle čl.13 KONTROLA A AUDIT prílohy č. 1 k Zmluve o poskytnutí prostriedkov mechanizmu na podporu obnovy a odolnosti.

Oprávnené osoby na výkon kontroly/auditu podľa Zmluvy o poskytnutí prostriedkov mechanizmu na podporu obnovy a odolnosti sú považovaní najmä:

1. Vykonávateľ,
2. Sprostredkovateľ,
3. NIKA,
4. Úrad vládneho auditu,
5. Ministerstvo financií SR,
6. Najvyšší kontrolný úrad SR,
7. Orgány štátnej správy podľa parag. 2 zákona č. 35/2019 Z. z. o finančnej správe a o zmene a doplnení niektorých zákonov v znení neskorších predpisov,
8. Protimonopolný úrad SR,
9. Európska komisia,
10. Orgán zabezpečujúci ochranu finančných záujmov EÚ,
11. Európsky úrad pre boj proti podvodom (OLAF),
12. Európsky dvor auditorov (EDA),
13. Európska prokuratúra (EPPO),
14. Úrad pre verejné obstarávanie,
15. a/alebo každá osoba poverená v súlade s Právnym rámcom niektorým z vyššie uvedených subjektov
16. Zmluvné strany sa zaväzujú pri plnení predmetu tejto zmluvy striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
17. Predávajúci vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia podľa tejto zmluvy pre Kupujúceho alebo v jeho mene na základe tejto zmluvy, neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo organizácii alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení predmetu tejto zmluvy v prospech Predávajúceho.
18. Predávajúci sa zaväzuje okamžite oznámiť Kupujúcemu primeranou formou akékoľvek podozrenie na porušenie povinností podľa tejto časti zmluvy  a byť plne súčinný pri dôkladnom vyšetrení podozrenia.
19. Akékoľvek preukázané korupčné správanie zo strany Predávajúceho alebo porušenie povinností podľa bodov 3., 4., 5. tejto časti zmluvy sa považuje za podstatné porušenie tejto zmluvy.
20. Predávajúci ako aj subdodávateľ je povinný byť najneskôr ku dňu uzatvorenia tejto zmluvy a počas celej doby plnenia riadne zapísaný v registri partnerov verejného sektora podľa zákona č. 315/2016 Z.z. v znení neskorších predpisov, pokiaľ má povinnosť zapisovať sa do registra partnerov verejného sektora.

**Článok XI**

**Záverečné ustanovenia**

1. Právne vzťahy oboch zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými právnymi predpismi SR.
2. Zmluva môže byť zmenená a doplňovaná v súlade so zákonom o verejnom obstarávaní formou číslovaného písomného dodatku, pričom platnými sa stanú dňom podpisu obidvoma zmluvnými stranami a účinnými dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky. Predávajúci týmto prehlasuje, že súhlasí s ich zverejnením v celom rozsahu v Centrálnom registri zmlúv. Ústne vedľajšie dohody k zmluve neexistujú.
3. Zmluva je vyhotovená v štyroch (4) rovnopisoch, pričom kupujúci dostane tri (3) rovnopisy a predávajúci dostane jeden (1) rovnopis. Zmluva nadobúda platnosť dňom jej podpisu a účinnosť dňom nasledujúcim po dni zverejnenia v Centrálnom registri zmlúv vedenom Úradom vlády Slovenskej republiky.
4. Zmluvné strany prehlasujú, že zmluvu pred jej podpisom prečítali, jej obsahu porozumeli a s ním súhlasili, čo potvrdzujú svojimi podpismi. Predávajúci týmto prehlasuje, že súhlasí so zverejnením zmluvy v celom rozsahu v Centrálnom registri zmlúv.
5. Neoddeliteľnou súčasťou tejto zmluvy sú nasledujúce prílohy:

**Príloha č. 1:** Návrh na plnenie kritéria na vyhodnotenie ponúk/cenová ponuka *pre časť 1*

V Bratislave, dňa ........................... V ................................., dňa................

Kupujúci: Predávajúci:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Ingrid Kútna Želonková, PhD. Meno a priezvisko, funkcia

kvestorka